**Ռեբեկա Ռոմեյն** (հոլ.՝ *Rebecca Romijn*, նոյեմբերի 6, 1972(1972-11-06), Բերկլի, Ալամեդա շրջան, Կալիֆոռնիա, ԱՄՆ), ամերիկացի դերասան և մոդել։ Որպես դերասան հայտնի է «Գրադարանավարները» հեռուստասերիալում կատարած գնդապետ Իվ Բերտի դերով։

Կենսագրություն
--------------

Ռեբեկա Ռոմեյնը արմատներով նիդերլանդացի է։ Դերասանուհու հայրը՝ Յան Ռոմեյնը և մայրը՝ Էլիզաբեթ Կյոյզենգան նույնպես ունեն նիդերլանդական արմատներ։ Ռեբեկան ծնվել է Կալիֆոռնիա նահանգի Բերքլի քաղաքում։ Փոքր հասակում նա երջանիկ և ուրախ երեխա էր։ Դպրոցում նրան անվանում էին «ուրախ, հսկա շիկահեր»՝ այդ տարիքում Ռեբեկայի հասակը համարյա 180 սմ էր։

Կալիֆոռնիական համալսարանում Ռոմեյնը զբաղվում է վոկալով՝ այդտեղ էլ առաջին անգամ մոդելությամբ զբաղելու առաջարկ է ստացել։ Այդ աշխատանքի համար 2 տարուց ավել տեղափոխվել է Փարիզ։ Շատ նկարների մեջ առավել հայտնի են համարվում «Sports Illustrated» ամերիկյան ասագրի նկարները, ինչպես նաև Ռեբեկան եղել է «Victoria's Secret» նորաձևության տան դեմքը (և մարմինը)։ Նա նաև հայտնվել է ամենահայտնի նորաձևության ամսագրերի շապիկներին, ինչպիսիք են Vogue - ը, Harper's Bazaar - ը և Elle -ը։

Անձնական կյանք
--------------

Ջոն Սթեյմոս
Ռոյեյնը 1997 թվականի Սուրբ Ծննդյան նախօրեին նշանվել է դերասան Ջոն Սթեյմոսի հետ։ Նրանք ամուսնացել են 1998 թվականի սեպտեմբերի 19 - ին (այդ շրջանում նա հանդես է եկել Ռեբեկա Ռոմեյն - Սթեյմոս անունով)։ 2005 թվականի մարտ ամսին նրանք բաժանվեցին։

Ռեբեկա Ռոմեյնը և Ջերրի Օ'Քոննելը
2007 թվականի հուլիսին նա դարձել է ամերիկացի կատակերգ դերասան Ջերրի Օ'Քոննելի կինը։ 2008 թվականի հուլիսին նրանք հայտնեցին, որ երկորյակ են սպասում։ Դերասանուհին նաև հայտնել է, որ ինքը և ամուսինը չեն դիմել ԱՄԲ - ի օգնությանը։ Երեխաները լույս աշխարհ են եկել 2008 թվականի դեկտեմբերի 28 - ին։ Նրանցից մեկին կոչել են Դոլլի Ռեբեկա Ռոուզ, իսկ մյուսին՝ Չարլի Թամարա Թյյուրլիպ։

Ստեղծագործական աշխատանք
-----------------------

Ռեբեկա Ռոմեյնը 2012 թվականին
1998 թվականին Ռեբեկա Ռոմեյնը MTV ալիքում վարել է «MTV’s House of Style» հաղորդումը։ Դեր է կատարել «Ընկերներ» հեռուստասերիալում։ «Կեղտոտ աշխատանք» ֆիլմում կատարել է Մորուքավոր Կնոջ դերը, որը կարիերայի հաար լավ սկիզբ չէր։ Նրա հաջորդ դերը եղել է «Օթին Պաուերս։ Լրտես, ով ինձ հրապուրեց» ֆիլմում, որտեղ նա խաղացել է ինքն իրեն։

2000 թվականին Ռեբեկան ունենում է հաջողություն՝ նա խաղաց կապույտ մուտանտ Միստիկի դերը Բրայն Սինգերի «Իքս մարդիկ» ֆիլմում։ Այդ դերում Ռոմեյնը ոտքից գլուխ պատված է կապույտ թեփուկներով, ցույց է տվել ահավանական ֆիզիկական ուժ և գրավչություն և անմիջապես Միստիկին դարձրել է չար կիսաաղջիկ - կիսասողուն, կոմիքս - էկրանավորումների ամենահայտնի հերոսներից մեկը։ Նա այդ դերը խաղացել է համարյա մերկ՝ նա հագած է եղել կապույտ ներկ և մի քանի պլաստիկ պահպանակ։ Ռեբեկան այդ դերը ևս երկու անգամ է խաղացել՝ «Իքս մարդիկ 2» չափազանց հաջող շարունակության մեջ և 2006 թվականի «Իքս մարդիկ։ Վերջին մարտը» վերջնական ֆիլմում։

Հաջորդ դերը ցույց տվեց, որ նա ոչ միայմ օժտված է ֆիզիկական տվյալներով, այլ նաև հիասքանչ դրամատիկական տաղանդով։ Ռեժիսոր Բրայան դե Պալման դերասանուհուն հրավիրեց իր «Ճակատագրական կին» ֆիլմում գլխավոր դերի համար։ Ռեբեկայի՝ Լորա Էշ և Լիլի երկակի դերը անհավանական շփոթեցնող է, էրոտիկ և դաժան դետեկտիվ կնոջ դերը նշվել է գրեթե բոլոր քննադատների կողմից։ Շնորհիվ նույն հատկանիշների ֆիլմը մեծ հաջողություն չունեցավ, սակայն լավ կարգավիճակ է ձեռք բերել ռեժիսորի երկրպագուների կողմից։

Ներկայումս դերասանուհին հեռուստատեսության համար նկարահանվում է «Pepper Dennis» սերիալում, որտեղ ցուցադրում իր երաժշտական, դերասանական և մոդելական տաղանդը։ Ինչպես նաև 2014 թվականից մինչ այժմ նկարահանվում է «Գրադարանավարները» սերիալում և կատարում է գնդապետ Իվ Բերտի դերը։

Ֆիլմագրություն
--------------

| Տարեթիվ | Անվանումը հայերեն | Անվանումը անգլերեն | Դեր |
| --- | --- | --- | --- |
| 1997 | Ընկերներ | *Friends* | Շեռլին |
| 1998 | Կեղտոտ աշխատանք | *Dirty Work* | Մորուքավոր Կին |
| 1999 |  | *Hefner: Unauthorized* | Կիմբերլի Հեֆներ |
| 1999 - 2000 |  | *Just Shoot Me!* | Ադրիանա Բեյկեր |
| 2000 | Ջեքը և Ջիլլը | *Jack & Jill* | Պերիս Էվերետտ |
| 2000 | Իքս մարդիկ | *X-Men* | Միստիկ |
| 2002 | Ռոլլերբոլ | *Rollerball* | Ավրորա |
| 2002 | Ճակատագրական կին | *Femme Fatale* | Լորա Էշ/ Լիլի |
| 2002 | Սիմոնա | *S1m0ne* | Ֆեյթ |
| 2003 | Իքս մարդիկ 2 | *X2* | Միստիկ |
| 2003 | Tron 2.0 | *TRON 2.0* | Մերկուրի |
| 2004 | Պատժիչ | *The Punisher* | Ջոան |
| 2004 | Ուրիշը | *Godsend* | Ջեսսի Դանկան |
| 2004 | Tron 2.0: Killer App | *Tron 2.0: Killer App* | Մերկուրի |
| 2006 | Ալիբի | *The Alibi* | Լոլա Դևիս |
| 2006 | Մարդը քաղաքի մասին | *Man About Town* | Նինա Ջիամորո |
| 2006 | Իքս մարդիկ։ Վերջին մարտը | *X-Men: The Last Stand* | Միստիկ |
| 2006 |  | *Pepper Dennis* | Փեփփեր Դեննիս |
| 2007 | Միասին նկարվածները | *Drawn Together* | Շառլոտտա |
| 2007 |  | *Carpoolers* | Ջենիֆֆեր |
| 2008 | Լեյք Սիթի | *Lake City* | Ջենիֆֆեր |
| 2007 - 2008 | Տգեղ աղջիկ | *Ugly Betty* | Ալեքսիս |
| 2009 - 2010 | Իստվիք |  *Eastwick* | Ռոքսի |
| 2010 | Գող նկարիչը | *The Con Artist* | Բելինդա |
| 2011 | Հատուկ Գործակալ Օսո | *Special Agent Oso* | Միսս Գարսիա |
| 2011 | Քլիվլենդի շոու | *The Cleveland Show* | սպիկեր |
| 2011 | Իքս մարդիկ։ Առաջին դաս | *X-Men: First Class* | մեծահասակ Ռեյվեն Դարկհոլմ (Միստիկ) |
| 2011 |  | *Possessing Piper Rose* | Ջոանա Մաքսվել |
| 2011 | Չակ | *Chuck* | Ռոբին Կաննինգս |
| 2011 - 2012 |  | *NTSF:SD:SUV* | Ջեսսի Նիչոլս |
| 2012 | Լավ արարքներ | *Good Deeds* | Հեյդի |
| 2013 |  | *Burning Love* | Քեթի |
| 2013 | Քինգ և Մաքսվել | *King & Maxwell* | Միշել Մաքսվել |
| 2014 - 2017 | Գրադարանավարները | *The Librarians* | Իվ Բերտ |

Ծանոթագրություններ
------------------

1. 1 2  GeneaStar
2. ↑

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռեբեկա Ռոմեյն» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · MusicBrainz · MusicBrainz · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 8037898 · BNF: 14030696v · CONOR: 40258403 · GND: 14180131X · ISNI: 0000000120239025 · LCCN: no00097325 · NKC: pna2006322538 · NLP: a0000002122215 · NTA: 419289801 · NUKAT: n2009148836 · SUDOC: 078134668 · VIAF: 36470439 · WorldCat VIAF: 36470439 |

 |

 |